armvectores/hy_wikipedia_2023 huggingface dataset:
Ֆերդինանդ Մյուլեր

Ֆերդինանդ Մյուլեր (գերմ.՝ Ferdinand von Mueller, Ferdinand Jacob Heinrich Mueller, հունիսի 30, 1825(1825-06-30), Ռոստոկ, Գերմանիա - հոկտեմբերի 10, 1896(1896-10-10), Մելբուռն, Ավստրալիա), գերմանացի բնագետ, կենսաբան, բուսաբան, XIX դարի աշխարհագրագետ, երկար տարիների ընթացքում շատ ուժեր է ներդրել Ավստրալիայի բնության ուսումնասիրությանը։


== Ճանապարհ դեպի գիտություն ==
Ֆերդինանդ Մյուլերը ծնվել է 1825 թվականի հունիսի 30-ին Ռոստոկ քաղաքում։ Սովորել է Քիլի համալսարանում։

1848 թվականին շրջագայել է Հարավային Ավստրալիայում, 1855 թվականին եղել է Վիկտորիա նահանգի պետական բուսաբան, Ավգուստոս Գրեգորիին ուղեկցել է նրա տեղագրական արշավների ժամանակ։
Հետո Ֆերդինանդ Մյուլերը զբաղեցրել Է Մելբուռնի թագավորական բուսաբանական այգու տնօրենի պաշտոնը և մի քանի տարի այդ հաստատությունը դարձրել է իր տոհմի ամենանշանավորներից մեկը։
Մյուլերն ինքն է անվանել մոտ երկու հազար բույս և մեծ ճանաչում ձեռք բերել՝ կապված մշակութային բույսերի կլիմայավարժման աշխատանքների հետ։
Նա միջերկրածովյան շրջանում և ամբողջ մերձարևադարձային գոտում Նվենու զանգվածային տնկարկների նախաձեռնողն է եղել՝ համարելով, որ դա նպաստում է կլիմայի բարելավմանը։
1888 թվականին գիտնականը պարգևատրվել է Լոնդոնի թագավորական միության թագավորական մեդալով։
Ֆերդինանդ Մյուլերը մահացել է 1896 թվականի հոկտեմբերի 10-ին Մելբուռնում։


== Գիտական աշխատանքներ ==
Fragmenta phytographiae Australiae (Լայպցիգ, 1862-1881, I-IX)
Flora australiana (Բենտամի հետ համագործակցությամբ, I-VII, 1863-1870)
Plants of Victoria (Մելբուրն, 1860-1865)
The vegetation of the Chatham Islands (1864)
Eucalyptographia (1879-1882)
Select extratropical plants (1891)


== Ծանոթագրություններ ==


== Արտաքին հղումներ ==
«Мюллер, Фердинанд»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907  Проверено 14 сентября 2011 г.
Լախտի

Լախտի, հայկական ժողովրդական հնագույն խաղ։ Խաղում են 2 խմբով՝ հարձակվողներ և պաշտպանվողներ։ Հրապարակի կենտրոնում գծվում է շրջանագիծ։ Պաշտպանվող խմբի խաղացողները մտնում են շրջանագծի մեջ, գոտիները դասավորում շրջանի ներսում և յուրաքանչյուրը կանգնում է իր գոտու մոտ և թույլ չի տալիս հարձակվողները վերցնեն այն։
Այն դեպքում, երբ հարձակվողները տիրում են գոտիներին, հարվածում են պաշտպանվողներին։ Վերջիններս աշխատում են խփել հարձակվողներից որևէ մեկին և նրանց հետ փոխել դերերը։ Եթե հարձակվողներին հաջողվում է դուրս բերել գոտիները, այդ դեպքում նրանք գոտիներով հարվածում են պաշտպանվողներին այնքան ժամանակ, մինչև մեկն ու մեկին ոտքով խփեն։ Լախտի ունեցել է մի քանի տարբերակներ։ Տարոնում Լախտի խաղացել են հարսանիքների ժամանակ։
Մարգերիտա դի Սավոյա

Մարգերիտա դի Սավոյա (իտալերեն՝ Margherita di Savoia), կոմունա Իտալիայում։ Գտնվում է Ապուլիա մարզի Բառլետա-Անդրիա-Տրանի գավառում։
Բնակչությունը կազմում է 11876 մարդ (2016 թ.), բնակչության խտությունը՝ 332,66 մարդ/կմ²։ Զբաղեցնում է 35,7 կմ² մակերես։ Փոստային ինդեքս՝ 71044, հեռախոսային կոդ՝ 0883։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0883 659111


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Չերվոնոպրապորնոե (այլ կիրառումներ)

Չերվոնոպրապորնոե, կարող է վերաբերել՝

Չերվոնոպրապորնոե - գյուղ, Ուկրաինայի Ժիտոմիրի մարզի Բարանովի շրջանում
Չերվոնոպրապորնոե - գյուղ, Ուկրաինայի Սումիի մարզի Սումիի շրջանում
Մետաղային օգտակար հանածոներ

Մետաղային օգտակար հանածոներ, մեկ կամ մի քանի մետաղներ պարունակող հանքանյութերի բնական կուտակումներ, որոնց մշակումից տնտեսապես շահավետ եղանակով հնարավոր է մետաղ ստանալ։ Մետաղային օգտակար հանածոների հանքանյութերը արդյունաբերության մեջ օգտագործման բնագավառներով ստորաբաժանվում են հետևյալ խմբերի՝ 1․ սև մետաղներ՝ երկաթ, մանգան, քրոմ, 2․ հազվագյուտ մետաղներ՝ տիտան, վանադիում, նիկել, կոբալտ, մոլիբդեն, վոլֆրամ, անագ, բիսմութ, մկնդեղ, ծարիր, սնդիկ, 3․ գունավոր մետաղներ՝ պղինձ, կապար, ցինկ, ալյումին, մագնեզիում (վերջին երկուսը հաճախ միավորվում են թեթև մետաղների խմբում), 4․ ազնիվ մետաղներ՝ արծաթ, ոսկի, պլատին և պլատինի խմբի մետաղներ՝ պալադիում, օսմիում, իրիդիում, ռոդիում, ռութենիում, 5․ ռադիոակտիվ մետաղներ՝ ուրան, թորիում, ռադիում, 6․ ցրված և հազվագյուտ հողային մետաղներ։ Մետաղային օգտակար հանածոների հանքավայրերն ըստ առաջացման պայմանների լինում են՝ 1․ խորքային՝ մագմատիկ և ետմագմատիկ (պեգմատիտային, կոնտակտային կամ սկառնային, հիդրոթերմալ), 2․ մակերեսային՝ հողմահարման ու նստվածքային, և 3․ մետամորֆային։ Բուն մագմատիկ պայմաններում (մագմատիկ հալոցքի բյուրեղացման հետևանքով) առաջանում են երկաթաքարի (գաբբրոներում և պիրոքսենիտներում), քրոմի (սերպենտինիտներում), բնածին պլատինի (դունիտներում) հանքանյութերը։ Ետմագմատիկ հանքանյութերն առաջանում են մագմայից անջատվող հանքաբեր գազանման լուծույթներից։ Երկրի մակերեսային պայմաններում հողմահարման պրոցեսների հետևանքով կարող են առաջանալ օգտակար հանածոների հետևյալ տիպերի կուտակումներ՝ 1․ «գլխարկներ» սուլֆիդային հանքավայրերում, 2․ «հողմահարման կեղև» ապարներում, 3․ ինֆիլտրացիոն հանքավայրեր և 4․ էլյուվիալ ու դելյուվիալ կուտակումներ։ Կարևոր նշանակություն ունեն պղնձի, ոսկու, մանգանի, երկաթի, նիկելի և այլ մետաղների հանքանյութերը։ Նստվածքային հանքանյութերն առաջանում են ջրային ավազանների հատակին, ձևավորելով երկաթի, մանգանի, ալյումինի, պղնձի արդ. կուտակումներ։ Մետամորֆային հանքանյութերը առաջացնում են երկաթի, մանգանի, ոսկու հսկայական հանքավայրեր։ Մետաղային օգտակար հանածոներից յուրաքանչյուրի համար բացահայտված են որոշակի ծագումնային պայմաններ, որոնց դեպքում բնական պրոցեսների շնորհիվ այն առաջացնում է զգալի կուտակումներ, ինչպես նաև հանքավայրերի տիպեր, որոնք ունեն առավել արդ․ նշանակություն։
Կարմիր ծիլեր

Կարմիր ծիլեր, խորհրդային շրջանի հայերեն մանկական պատկերազարդ ամսագիր։ Հանդիսացել է Վրաստանի ԼԿԵՄ Կենտկոմի և լուսժողկոմատի հրատարակություն։ Լույս է տեսել 1923-1941 թվականին, Թբիլիսիում (1939-ից անվանվել է «Հոկտեմբերյան սերունդ»)։ Խմբագիրներ՝ Հակոբ Հակոբյան, Հովհաննես Պողոսյան, Ռուբեն Աղաբաբ։ 
Փորձել է նպաստել հայ սովետական մանկական գրականության ձևավորմանն ու զարգացմանը։ Տպագրել է Վրաստանում և Հայաստանում ստեղծագործող գրողների, արվեստագետների, մանկավարժների գործերը, թարգմանական նմուշներ՝ համաշխարհային դասական գրականությունից։ 
Առանձին մատենաշարով լույս է ընծայել մանկական ստեղծագործությունների ժողովածուներ։ «Կարմիր ծիլերը» հայկական դպրոցներում գործածվել է որպես ուսումնական ձեռնարկ։
Վերկենդամ (համայնք)

Վերկենդամ (հոլ.՝ Werkendam ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 105 կմ² է, բնակչությունը՝ 26.467 (2011 թ.)։ Մեկ շնչի տարեկան միջին եկամուտը 13.200 եվրո է։
Տակուարա

Տակուարա  (պորտ.՝ Taquara)՝ համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Պորտու Ալեգրիի ագլոմերացիա (մեզոշրջան)ն։ Մտնում է տնտեսական կարգավիճակ ունեցող Գրամադու Կանելայի գավառի մեջ։ Բնակչությունը կազմում է 60 481 մարդ, ըստ 2006 թվականի տվյալների։ Տարածքը կազմում է 457,130 կմ2։ Բնակչության խտությունը՝ 132,3 մարդ/կմ²։


== Վիճակագրություն ==
Համախառն ներքին արտադրանքը կազմել է 334 493 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 752 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,819


== Պատմություն ==
Քաղաքը հիմնադրվել է 1886 թվականի ապրիլի 17։
(1567) Ալիկոսկի

(1567) Ալիկոսկի (անգլ.՝ Alikoski), աստերոիդ աստերոիդների գոտու արտաքին մասում։ Հայտնաբերվել է 1941 թվականի ապրիլի 22-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,208569 ա. մ., առավելագույնը մոտենում է 2,9373 ա. մ. հեռավորության վրա և հեռանում 3,4798 ա. մ.։ Արեգակի շուրջ մեկ ամբողջական պտույտ է կատարում 2099,26 երկրային օրվա ընթացքում, իր ուղեծրով շարժվելով միջինում 0,171489 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,29° անկյուն։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1567) Ալիկոսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Litecoin

Litecoin- ը (խորհրդանիշը՝ Ł) Bitcoin- ի ֆորկն է, պիրինգային էլեկտրոնային վճարային համակարգб որն օգտագործում է համանուն կրիպտոարժույթը։ Համակարգի գործունեությունն ու պաշտպանվածությունն ապահովելու համար օգտագործվում են կրիպտոգրման մեթոդներ։
Litecoin- ը կարող է օգտագործվել Bitcoin- ի կամ սովորական փողի հետ փոխանակման, ինչպես նաև էլեկտրոնային եղանակով ապրանքների կամ ծառայությունների դիմաց այն վաճառողներին վճարելու համար, ովքեր պատրաստ են դրանք ընդունել։


== Բիթքոյների և Լայթքոյների միջև տարբերությունները ==
Litecoin- ը Bitcoin- ի երկրորդ ֆորկն է Namecoin- ից հետո և ունի միայն փոքր տարբերություններ դրանից.
Բիթքոյնի բլոկչեյնում յուրաքանչյուր 10 րոպեն մեկ նոր բլոկ է հայտնվում, մինչդեռ Լայթքոյնի ցանցում այս գործընթացը տևում է ընդամենը 2,5 րոպե։ Հետևաբար, litecoin ցանցի գործարքները 4 անգամ ավելի արագ են, և դրանց արժեքը 3-5 անգամ ավելի քիչ է, քան բիթքոինը։
Լայթքոյնների մայնինգը կդադարի, երբ արդյունահանվող մետաղադրամների ընդհանուր թիվը կհասնի 84 միլիոնի։ Բիթքոյների առավելագույն քանակը 4 անգամ պակաս է `21 միլիոն։
Եթե ​​Բիթքոյնը աշխատում է SHA-256- ի վրա, ապա Լայթքոյնը կօգտագործի scrypt- ը, որը մշակվել է FreeBSD- ի անվտանգության աշխատակից Քոլին Պերսիվալի կողմից։ Scrypt գործառույթը հեշտացնում է մայնինգը։


== Պատմությունը ==
Litecoin- ը հրապարակվել է բաց կոդով հաճախորդի միջոցով GitHub կայքում 2011 թվականի հոկտեմբերի 13 -ին։
2013 թվականի նոյեմբերին Litecoin- ի շուկայական արժեքը հասավ 1 մլրդ դոլարի։
2014 թվականի սկզբին Litecoin- ի զարգացման թիմը հրապարակել է Android հավելվածի ալֆա տարբերակը։
2017 թվականի մայիսին Litecoin ծրագրային ապահովման մեջ ակտիվացվել է SegWit աջակցությունը։
2017 թվականի սեպտեմբերին տեղի են ունեցել առաջին ատոմարային գործարքները։ 4 օրվա ընթացքում գործարքներ կատարվեցին Litecoin- ի և Decred- ի, Litecoin- ի և Vertcoin- ի, Litecoin- ի և Bitcoin- ի միջև։
2021 թվականի օգոստոսին Litecoin կապիտալիզացիան կազմում էր 12,2 մլրդ դոլար։


== Տողատակեր ==
Նովոմուսինո (գյուղ, Կարմասկալինսկի շրջան)

Անվան այլ կիրառումների համար տե՛ս՝ ՆովոմուսինոՆովոմուսինո (ռուս.՝ Новомусино, բաշկիրերեն՝ Яңы Муса), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 205 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոն ֆոն Նոյման

Ջոն ֆոն Նոյման, անգլ.՝ John von Neumann, գերմ.՝ Johann von Neumann, ծնունդով՝ Յանոշ Լայոշ Նոյման (հունգ.՝ Neumann János Lajos, դեկտեմբերի 28, 1903(1903-12-28)[…], Բուդապեշտ, Ավստրո-Հունգարիա - փետրվարի 8, 1957(1957-02-08)[…], Ուոլթեր Ռիդի անվան ռազմական բժշկական կենտրոն, Վաշինգտոն, Կոլումբիայի շրջան, ԱՄՆ և Վաշինգտոն, Կոլումբիայի շրջան, ԱՄՆ), ծագումով հունգար ամերիկացի մաթեմատիկոս, ֆիզիկոս։ ԱՄՆ-ի ազգային ԳԱ անդամ (1937)։ Առավել հայտնի է որպես համակարգիչների ժամանակակից ճարտարապետության նախահայր (այսպես կոչված ֆոն Նոյմանի ճարտարապետություն), քվանտային մեխանիկայում օպերատորների տեսության կիրառմամբ, ինչպես նաև որպես Մանհեթենի նախագծի մասնակից և խաղերի տեսության ու վանդակային ավտոմատների ստեղծող։


== Կենսագրություն ==
Ծնվել է 1903 թ.-ին՝ Բուդապեշտում, հարուստ հրեական ընտանիքում։ 1911 թ.-ին ընդունվել է Լյութերական գիմնազիան։ 1913 թվականին ընտանիքը ստանում է ազնվական տիտղոս և անվան ֆոն նախդիրը։ 30-ական թվականներին ԱՄՆ-ում նրա անունը վերափոխվեց Ջոնի։ 1926 թ. ավարտել է Ցյուրիխի բարձրագույն տեխնիկական դպրոցը, միաժամանակ նաև Բուդապեշտի համալսարանը, որտեղ ստացել է (1926) դոկտորի կոչում։ Դասախոսել է Բեռլինի (1926-1929), Համբուրգի (1929-1930) և Փրինսթոնի (1930-1933) համալսարաններում։ 1933 թվականից՝ Փրինսթոնի հեռանկարային հետազոտությունների ինստիտուտի պրոֆեսոր, 1940 թվականից՝ բանակային և ծովային տարբեր հաստատությունների խորհրդական։ Մասնակցել է առաջին ատոմային ռումբի ստեղծման աշխատանքներին։ Եղել է Ատոմային էներգիայի հանձնաժողովի անդամ (1955 թվականից)։
Հայտնի է որպես ժամանակակից համակարգիչների ճարտարապետության նախահայր, ինչպես նաև Մանհեթենյան նախագծի մասնակից և խաղերի տեսության ստեղծող։ Ջոն Ֆոն Նոյմանը մահացել է ոսկրային քաղցկեղից 1957 թ.-ին։ Աշխատանքները վերաբերում են ֆունկցիոնալ անալիզին և դասական ու քվանտային մեխանիկայում դրա կիրառություններին։ Ուսումնասիրություններ ունի մաթեմատիկական տրամաբանության և տոպոլոգիական խմբերի բնագավառում։ Զբաղվել է խաղերի տեսության հարցերով։ Մեծ ավանդ ունի առաջին ԷՀՄ-երի ստեղծման գործում։ Կարևոր ավանդ ունի քվանտային ֆիզիկայի, քվանտային տրամաբանության, ֆունկցիոնալ վերլուծության, ինֆորմատիկայի, և տնտեսագիտության բնագավառներում։


== Ծանոթագրություններ ==
Խաչուկներ

Խաչուկներ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ստրուկների առևտուր (ֆիլմ)

«Ստրուկների առևտուր» (անգլ.՝ Skin Trade), թրիլլեր֊սուրսյուժետային մարտաֆիլմ, նկարահանվել է Էկաչա Ուեկրոնգտամի կողմից ըստ Լունդգրեն Դոլֆի, Գաբրիել Դոուրիկի, Սթիվեն Էլդերի և Ջոն Խայամի սցենարի։ Ֆիլմում նկարահանվել են Դոլֆ Լունդգրենը, Տոնի Ջահան, Ռոն Պերլմանը, Մայքլ Ջեյ Ուայթը, Փիթեր Ուելլերը և Կերի֊Խիրոյուկի Տագավան։ Նկարահանումները իրականացել են 2014 թվականի հունվարի 15֊ից մարտի 29֊ը Բանգկոկում և Վանկուվերում։ Ֆիլմի թողարկումը կայացել է 2015 թվականի ապրիլի 23֊ին։


== Սյուժե ==
Ընդհարվելով մարդկանց առևտրով զբաղվող միջազգային հանցագործ սինդիկատի գլխավորի ձեռքով իրականացված ընտանիքի մահվանը՝ Նյու Յորքի ոստիկանության դետեկտիվ Նիկ Կեսիդին մեկնում է Թայլանդ և միանում տեղացի մի այլ դետեկտիվի, որպեսզի վրեժխնդիր լինի և վերջ տա կազմակերպության մութ գործունեությանը։


== Դերերում ==
Դոլֆ Լունդգրեն -  Նիկ Կեսիդի
Տոնի Ջահա -  Տոնի
Ռոն Պերլման -  Վիկտոր Դրագովիչ
Մայքլ Ջեյ Ուայթ -  Ռիդ
Փիթեր Ուելլեր -  Կոստելո
Կիրո֊Խիյոր -  սենատոր Կխատ
Սելինա Ջեյդ -  Մին
Կոնան Սթիվենս -  Իգոր
Մայք Դոփուդ -  Գորան


== Ծանոթագրություններ ==


== Արտաքին հղումներ ==
Պաշտոնական թրեյլեր ՅուԹյուբում
Պոբեդիտ

Պոբեդիտ, եռակալված կարծր համաձուլվածք ստացվում է փոշեմետաչուրգիայի մեթոդով՝ վոլֆրամի մոնոկարբիդից (մոտ 90%) և կոբալտից (մոտ 10%)։ Կարծրությունը ըստ Ռոքվեյի՝ 85-90 (սանդղակ), մաշակայունությունը՝ 0,5—0,6 մգ/մմձ։ «Պոբեդիտ» տերմինը երբեմն տարածվում է վոլֆրամակոբալտային խմբի եռակալված այլ կարծր համաձուլվածքների վրա։ Կիրառվում է, գլխավորապես, կտրող գործիքների պատրաստման համար։
Պինսկա

Պինսկա (էստ․՝ Pinska), գյուղ Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղում բնակվում էր 172 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բիանկավիլլա

Բիանկավիլլա (իտալերեն՝ Biancavilla) կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 23 176 մարդ, 2004 թվականի տվյալներով բնակչության խտությունը կազմում է 312 մարդ/կմ²։ Զբաղեցնում է 70 կմ² մակերես տարածք։ Փոստային ինդեքսն է՝ 95033։ Հեռախոսային կոդը՝ 095։
Բնակավայրի հովանավորն է համարվում սուրբ Պլակիդան։ Քաղաքի տոնը նշվում է հոկտեմբերի 5-ին։


== Արտաքին հղումներ ==
Բնակավայրի պաշտոնական կայք (իտալ.)
The Kings' Cross

The Kings' Cross (Քինգզ քրոս; անգլ.՝  Արքաների խաչմերուկ), հայկական ռոք-խումբ Երևանից։ Հայկական ռոքի հինգերորդ ալիքի ամենահայտնի ներկայացուցիչներից։ Կազմավորվել է 1997 թվականին։ 1999 թ. թողարկվել է խմբի առաջին պաշտոնական ձայներիզը՝ «A Cross From The Kings» մինիալբոմը։


== Սկավառակագրություն ==
1999 - «A Cross From The Kings»


== Ծանոթագրություններ ==
Միշկին Յոլ (գետ)

Միշկին Յոլ (ռուս.՝ Мишкин-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Լյագա գետի աջ ափից 10 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059751
Կոդը ըստ հիդրոլոգիական հետազոտության (ՌԴ) — 103005975
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Օրթաքյոյ (Եվդոկիայի գավառ)

Անվան այլ կիրառումների համար տե՛ս՝ Օրթաքյոյ (այլ կիրառումներ)Օրթաքյոյ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Եվդոկիա քաղաքից 23 կմ հյուսիս-արևմուտք:
Գյուղում գտել են հայերն և հունարեն վիմագրեր:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սուրան (Համա)

Անվան այլ կիրառումների համար տե՛ս՝ Սուրան (այլ կիրառումներ)
Սուրան (արաբ․՝ صوران‎‎), քաղաք Սիրիայի Արաբական Հանրապետության Համայի մարզի Համայի գավառում համանուն շրջանի վարչական կենտրոնն է։


== Աշխարհագրական դիրք ==
Քաղաքը գտնվում է Համայի մարզի արևմուտքում, Օրոնտ գետից արևելք ծովի մակյերևույթից 350 մ բարձրության վրա։ Հեռավորոթյունն մարզկենտրոն Համայից 15 կմ հյուսիս է, իսկ մայրաքաղաք Դամասկոսից 195 կմ հարավ-արևելք։


== Բնակչություն ==
Ըստ 2004 թվականի մարդահամարի տվյալներով քաղաքի բնակչությունն կազմում է 29,100 մարդ, իսկ համանուն շրջանի բնակչությունն իր շրջակա 44 գյուղերով և ավաներով կազմում է 90,654 մարդ։


== Տրանսպորտ ==
Ամենամոտ քաղաքացիական օդանավակայանը Բասիլ ալ-Ասադի անվան միջազգային օդանավակայան (Bassel Al-Assad International Airport) է, որ գտնվում է Լաթակիայում։


== Ծանոթագրություններ ==
Չարբախ

Անվան այլ կիրառումների համար տե՛ս՝ Չարբախ (այլ կիրառումներ)Չարբախ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։


== Բնակչություն ==
Հայաբնակ գյուղ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տիր (գյուղ, Ուլչսկի շրջան)

Անվան այլ կիրառումների համար տե՛ս՝ Տիր (այլ կիրառումներ)Տիր (ռուս.՝ Тыр), գյուղ Ռուսաստանի Խաբարովսկի երկրամասի Ուլչսկի շրջանի կազմում։
Բնակչությունը 2011 թվականին գրանցված տվյալներով կազմում էր 597 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6052) Ջունիչի

(6052) Ջունիչի (անգլ.՝ Junichi), աստերոիդ աստերոիդների գոտու արտաքին մասում։ Հայտնաբերվել է 1992 թվականի փետրվարի 9-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,244575 ա. մ., առավելագույնը մոտենում է 3,0963 ա. մ. հեռավորության վրա և հեռանում 3,3928 ա. մ.։ Արեգակի շուրջ մեկ ամբողջական պտույտ է կատարում 2134,69 երկրային օրվա ընթացքում, իր ուղեծրով շարժվելով միջինում 0,168643 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6052) Ջունիչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չանգլի լիճ

Չանգլի լիճ, Չանգլ, Չանկլ, Չանկլի լիճ, Չանկլու, Չանղլի, Չինգլի, լճակ Հայկական լեռնաշխարհում, Բասենի դաշտում, Արաքս գետի ձախ կողմում, Կաղզվանի շրջանում, Կաղզվան գյուղաքաղաքից մոտ 18 կմ հարավ-արևմուտք, Չանգլի գյուղի հարավային կողմում։
Բարձրադիր ու գեղեցիկ լճակ է։ Երկարությունը մոտ 4, լայնությունը՝ 1.5 կմ, խորությունը՝ 42.7 մ։ Ունի քաղցրահամ ջուր։ Ձմռանը սառչում է։ Այստեղ բազմանում են կապույտ կոչվող ձկներ։


== Ծանոթագրություններ ==
Սպիտակ գիշեր կույր սուրհանդակի համար

Սպիտակ գիշեր կույր սուրհանդակի համար, 1989 թվականին «Կոնկորդիա» ընկերության «Օֆերտա» գիտաստեղծագործական միավորման կողմից (Հայաստանի կոոպերատորների միության մասնակցությամբ) նկարահանված հայկական ֆիլմ։


== Սյուժե ==
Հավատի և անհավատության մասին, կյանքի էության անըմբռնելի խորքերի մասին։


== Գլխավոր դերում ==
Ր. Հերմոն-Արաքս


=== Դրվագներում ===
Զ.Վիրապյան, Վ. Նիկողոսյան, Մարիա Սիմոնյան, Լ. Ամիրխանյան, Ս. Հովհաննիսյան, Ա. Հովհաննիսյան, Ա. Գրիգորյան, Ս. Հովհաննիսյան, Ա. Ստեփանյան, Ս. Հովհաննիսյան, Ռ. Կարապետյան, Ա. Պողոսյան, Ա. Հայրապետյան, Հ. Փանոսյան, Ա. Բաբախանյան, Կ. Բաբախանյան, Ս. Սողոմոնյան, Սուրեն Շահբազյան, Ա. Շահբազյան, Ս. Պողոսյան


== Տես նաև ==
Հայկական ֆիլմերի ցանկ


== Ծանոթագրություններ ==
Գյոլեորեն

Գյոլեորեն, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վիլեր դևան Մուզոն

Վիլեր դևան Մուզոն (ֆր.՝ Villers-devant-Mouzon), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 112 մարդ, բնակչության խտությունը` 24.72 մարդ/կմ²։ Բնակավայրը զբաղեցնում է 4.53 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 90 կմ հյուսիս-արևելք, Շառլվիլ Մեզիեր քաղաքից 28 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 80 աշխատունակ (15-64 տարեկան) բնակիչ, որոնցից ակտիվ էին 51-ը, իսկ ոչ ակտիվները` 29։ Ակտիվության ցուցանիշը կազմում է 63,8 %։ 51 աշխատունակ մարդկանցից աշխատել է 47 անձ (32 տղամարդ և 15 կին)։ Գործազուրկ են եղել 4 անձ (1 տղամարդ և 3 կին)։ 29 անաշխատունակներից 6-ը եղել են աշակերտներ կամ ուսանողներ, 14-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոպովկա (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ ՊոպովկաՊոպովկա (ուկրաիներեն՝ Попівка), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Պոպովկա գյուղում բնակվում էր 1 082 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նուրիա դե Գիսպերտ

Նուրի դե Գիսպերտ ի Կատալա (իսպ.՝ Núria de Gispert i Català, ապրիլի 6, 1949(1949-04-06), Բարսելոնա, Իսպանիա), իսպանացի քաղաքական գործիչ, իրավաբան։ 2010-2015 թվականներին եղել է Կատալոնիայի խորհրդարանի խոսնակը։


== Կենսագրություն ==
Նուրիա դե Գիսպերտը ծնվել է 1949 թվականին Բարսելոնայում, քաղաքական գործիչ, փաստաբան Իգնասի դե Գիսպերտ ի Խորդայի ընտանիքում։ Նուրիա դե Գիսպերտը եղել է բազում կաթոլիկ կարգերի պաշտպան Դորոտեա դե Չոպիտեայի ծոռնուհին։ Բարսելոնայի համալսարանից ստացել է իրավագետի որակավորում։ Իսպանիայի արտաքին գորերի և համագործակցության նախարարությունում եղել է իրավական հարցերով թարգմանիչ։ 1971-1973 թթ. աշխատել է որպես իրավաբան, 1974 թվականից Բարսելոնայի նահանգում եղել է քաղաքացիական ծառայող, 1980 թվականից տեղափոխվել է Կատալոնիայի ժեներալիտետ։
Որպես իրավաբան պարտականությունների կատարման համար պարգևատրվել է Սեն Ռեյմոնդ Պենյաֆորտի խաչի շքանշանով (1998 թ.), Իսպանիայի շահերի պաշտպանության ծառայության երախտիքի խաչով (2002 թ.) և Բարսելոնայի բար ասոցիացիայի մեդալով (2004 թ.): 2006 թվականից Կատալոնիայի իրավագիտության և օրենսդրության ակադեմիայի անդամ է։


== Խորհրդարանի խոսնակ ==
2010 թվականի դեկտեմբերի 16-ին Կատալոնիայի խորհրդարանի սահմանադիր նիստի 9-րդ նստաշրջանում Նուրիա դե Գիսպերտն ընտրվել է խորհրդարանի նախագահ (խոսնակ)` Կատալոնիայում դառնալով առաջին կինը, որը զբաղեցնում է այդ պաշտոնը։ 10-րդ նստաշրջանի սկզբում՝ 2012 թվականի դեկտեմբերի 17-ին նա վերընտրվել է այդ պաշտոնում։ 2015 թվականի Կատալոնիայի խորհրդարանական ընտրություններին չի մասնակցել։ 2015 թվականի հոկտեմբերին, 11-րդ նստաշրջանում «Միասին այո» կոալիցիայից Կատալոնիայի խորհրդարանի նոր նախագահ է ընտրվել Կառմե Ֆորսադելը։


== Ծանոթագրություններ ==


== Արտաքին հղումներ ==
https://nuriadegispert.wordpress.com/ Նուրիա դե Գիսպերտ. պաշտոնական կայք
Իրականությունը կծում է

«Իրականությունը կծում է» (անգլ.՝ Reality Bites), ամերիկական գեղարվեստական կատակերգական ֆիլմ` ստեղծված 1994 թվականին, այն Բեն Սթիլերի առաջին ռեժիսորական աշխատանքն է։
Գլխավոր դերերը խաղացել են Վայնոնա Ռայդերը, Իթան Հոուքը և Բեն Սթիլերը, իսկ երկրորդական դերերը` Ջանին Գարոֆալոն և Սթիվ Զանը։ Ֆիլմը նկարահանվել է 42 օրում, տեխասական Օստին և Հյուստոն քաղաքներում։


== Համառոտ բնութագրություն ==
Դիպլոմը ստանալուց հետո, չորս ընկերները հանդիպում են չափահաս կյանքի դժվարություններին։ Տրոյը (Իթան Հոուք) մերժում է բոլոր հիմնական արժեքները ամերիկյան հասարակության, Վիկիին (Ջանին Գարոֆալո) ճնշում է կենցաղը, ծնողների կյանքի կեղծ կայունության օրինակը, Սեմը (Սթիվ Զան) միասեռական է, նա վստահ չէր ոչ իր վրա, ոչ իր նպատակների, իսկ Լեննին (Վայնոնա Ռայդեր) նկարում է վավերագրական ֆիլմ և ցանկանում է փոխել աշխարհը։


== Դերերում ==


== Ծանոթագրություններ ==


== Արտաքին հղումներ ==
«Реальность кусается»(անգլ.) ֆիլմը Internet Movie Database կայքում
(425) Կորնելիա

(425) Կորնելիա (անգլ.՝ Cornelia), աստերոիդ աստերոիդների հիմնական գոտում։ Հայտնաբերվել է 1896 թվականի դեկտեմբերի 28-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,884687 ա. մ., առավելագույնը մոտենում է 2,7066 ա. մ. հեռավորության վրա և հեռանում 3,0628 ա. մ., իսկ Երկրի ուղեծրին Կորնելիա աստերոիդը նվազագույնը մոտենում է 1,7124 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1789,56 երկրային օրվա ընթացքում, իր ուղեծրով շարժվելով միջինում 0,201167 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(425) Կորնելիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իմպուկա

Իմպուկա (ռուս.՝ Импука), գետ Կամչատկա թերակղզու հյուսիսարևելյան մասում։ Գետի երկարությունը 37 կմ է։ Հոսում է Օլյուտորսկի շրջանում, Կամչատկայի երկրամասում։ Թափվում է Օլյուտորսկի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000212120000006011
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թաքնված խաղաքարտը (ֆիլմ)

«Թաքնված խաղաքարտը» (կորեերեն՝ 타짜: 신의 손), Կան Հյոն Չոլի 2014 թվականին թողարկված հարավկորեական ֆիլմը, որը հիմնված է Հո Յոն Մենի և Կիմ Սե Յոնի նույնանուն մանհվայի վրա։


== Սցենար ==
Հեմ Դե Գիլը վերադառնում է Սեուլ, որտեղ ներքաշվում է մոլախաղերի մեջ։ Նա հասնում է մեծ հաջողությունների և վերամիավորվում է իր առաջին սիրո՝ Մի Նայի հետ։ Սակայն նա շուտով դառնում է դավադրության զոհ և ստիպված պետք է ամեն կերպ փախչեր նրանցից, բայց նա չի հանձնվում և պատրաստվում է վրեժ լուծել մեծ խաղում։


== Դերասանկան կազմ ==


== Արտադրություն ==
Ֆիլմը 2006 թվականին թողարկված «Չարի պտուղները»-ի շարունակությունն է, որի ռեժիսորը նույնպես Չոի Դոն Հունն էր։ 2008 թվականի վերջին Sidus FNH կինոընկերությունը ակնարկեց ֆիլմի նկարահանումների մասին, սակայն ֆիլմի արտադրությունը դադարեցվեց։
Ֆիլմաշարը հիմնված է Հու Յոն Մենի «Թաջջա» մանհվայի վրա։ «Թաքնված խաղաքարտը» հիմնված է մանհվայի երկրորդ մասի՝ «Թաջջա. Աստծո ձեռքը» վրա, որը թողարկվել է 2006 թվականի նոյեմբերի 16-ին։
2012 թվականին Կան Հյոն Չոլը հայտարարեց ֆիլմի քասթինգի սկզբի մասին։ Քասթինգը վերջացել է 2013 թվականին և Չոի Սընգ Հյոնը ընտրվել է, որպես գլխավոր դերակատար։
Նկարահանումները սկսվել են 2014 թվականի հունվարի 2-ին, Սեուլի Չոնգնյանի Դոն բնակավայրում։


== Մրցանակներ և անվանակարգումներ ==


== Ծանոթագրություններ ==


== Արտաքին հղումներ ==
http://tazza2014.kr/ Թաքնված խաղաքարտը (ֆիլմ). պաշտոնական կայք  (կոր.)
Tazza: The Hidden Card Archived 2017-03-06 at the Wayback Machine. at CJ Entertainment
Tazza: The Hidden Card(անգլ.) ֆիլմը Internet Movie Database կայքում
Համաշխարհային մաքրության օր

Համաշխարհային մաքրության օր (անգլ.՝ World Cleanup Day),  գլոբալ սոցիալական գործողությունների ծրագիր է, որի նպատակն է պայքարել ծովափերում, գետերում, անտառներում և փողոցներում  կուտակված աղբի և թափոնների դեմ։ Այն սովորաբար անցկացվում է յուրաքանչյուր տարի սեպտեմբեր ամսին։ Կան բազմաթիվ կազմակերպություններ, որոնք օժանդակում են Համաշխարհային մաքրության օրվա միջացառումների իրականացմանը։ Երկրի օրվա նման Համաշխարհային մաքրման օրը քաղաքական չէ և չի հանդիսանում որևէ ազգային կամ համաշխարհային քաղաքական կուսակցության կամ որևէ անջատ գաղափարախոսության մաս։


== Պատմություն ==
Մարդկության պատմության մեջ գլոբալ մաքրման աշխատանքներ եղել են բազմաթիվ ձևերով և տարբեր ժամանակներում, հատկապես՝ երկրաշարժերի, ջրհեղեղների, ուժեղ ցունամիների և այլ աղետներից հետո։ Հետհակամարտային գոտիներում մաքրման աշխատանքներ իրականացնող համայնքներին սովորաբար աջակցում են տարբեր միջազգային կազմակերպություններ, ինչպիսիք են Միջազգային Կարմիր Խաչը, Օքսֆամը (անգլ.՝ Oxfam) և այլն։ Շատ մշակույթներում սովորաբար պարբերաբար կազմակերպվում են համայնքային մաքրման աշխատանքներ, ինչպիսիք են `

Լողափերի մաքրում
Գարնանային շաբաթօրյակներ
Այգիների մաքրում
Դպրոցների մաքրում


== Շարժման սկիզբ ==
Շարժումը ծնվել է 2008 թվականին Էստոնիայում, էստոնացի ձեռնարկատեր Ռայներ Նիլվակը հրավիրել է իր չորս ընկերներին և առաջարկել նրանց փորձել երկիրը մաքրել աղբից։ Մայիսի 3-ին երկրի փողոցներ են դուրս եկել 50 հազար մարդ՝ բնակչության 4%-ը։ Ակցիան հետագայում վերածվել է կամավորական շարժման՝ միտված մեկ օրվա ընթացքում մաքրելու երիրը։
Շարժմանն արդեն միացել է 150 երկիր՝ Ադրբեջանը, ԱՄՆ-ն,  Արգենտինան, Ավստրալիան, Բելգիան, Բրազիլիան, Գերմանիան, Իսպանիան, Ինդոնեզիան,  Իռլանդիան, Իտալիան, Իրանը, Կանադան, Հարավ Աֆրիկյան Հանրապետությունը, Հորդանանը,   Ղազախստանը, Ճապոնիան, Մոզամբիկը, Ռուսաստանը,  Վիետնամը,  Տանզանիան,  Քենիան, Ֆրանսիան և այլն։ Ընդհանուր առմամբ 14,5 միլիոն մարդ է ներգրավված շարժման մեջ։


== Շարժումը Հայաստանում ==
2018 թվականից Հայաստանը միացել է համաշխարհային շարժմանը։ Նախատեսվում է, որ սեպտեմբերի 15-ին Հայաստանում՝ ինչպես ողջ աշխարհում, կանցկացվի Համաշխարհային մաքրության օրը և շարժմանը մասնակցելու է մինչև 100 հազար մարդ։ Ակցիան տևելու է երեք ժամ


== Ծանոթագրություններ ==
Մոնտրոյ Բելե

Մոնտրոյ Բելե (ֆր.՝ Château de Montreuil-Bellay), միջնադարյան ամրոց Ֆրանսիայում, Լուարի հովտում, Մոնտրոյ Բելե կոմունայում, որը կազմում է Մեն և Լուար դեպարտամենտի մի մասը։ Ամրոցը կառուցված է բլրի վրա, Տուե գետի մոտ։ Կառույցն ընդգրկված է Ֆրանսիայի Մշակույթի նախարարության պատմական հուշարձանների ցանկում։


== Պատմություն ==
Կառուցվել է XI դարում Ֆուլկ III Ներոյի՝ Անժուի կոմսի կողմից։ Ֆուլկ Ներոն զիջում է ամրոցը իր վասալ Դյու Բելեին, որի պատվին կոչվում է այն։ 1148 թվականին ամրոցը ենթարկվել է երկար պաշարման, որը տևել է երեք տարի, և այդ ընթացքում մասամբ ավերվել է։ Ստորգետնյա սրահները հնում կապված են եղել Լա Մոտ Բուրբոն ամրոցի հետ։
XIV դարում ամրոցը զգալիորեն ընդլայնվել է՝ համալրվելով 13 պաշտպանական աշտարակներով, ինչպես նաև երկարեցվել է պարիսպը, որը հասել է 650 մետրի։ Ամրոցի հիմնական մուտքը գրեթե անհասանելի էր, կար բարբական (պաշտպանական կառույց) և վերամբարձ կամուրջ, ինչպես նաև մուտքը շրջապատված էր երկու ծավալուն շրջանաձև աշտարակներով։
XV դարում Մոնտրոյ Բելեի ամրոցը վերակառուցվել է Վերածննդի ոճով։ Վերանորոգված ամրոցը ստանում է «Château-Neuf»՝ «նոր ամրոց» անվանումը և ընդլայնվում նոր դահլիճներով։
XVI դարի կեսերին Հուգենոտյան պատերազմների արդյունքում Մոնտրոյ Բելե քաղաքը այրվել է և ավերվել, բայց ամրոցը մնացել է կանգուն, զենք և զինամթերք մատակարարելով ինչպես կաթոլիկներին, այնպես էլ բողոքականներին։
ֆրանսիական հեղափոխության ժամանակ ամրոցը գրավվել էր հեղափոխականների կողմից և վերածվել է կանանց բանտի (արքայական իշխանության կողմնակիցների)։
Առաջին համաշխարհային պատերազմի ընթացքում ամրոցը ծառայել է որպես հիվանդանոց։
1979 թվականի հունիսի 18-ին Մոնտրոյ Բելե ամրոցը ընդգրկվեց Ֆրանսիայի մշակույթի և արվեստի հուշարձանների ցանկում։ Այժմ այն թանգարան է, որը բացվել է 15-րդ դարում, և կոչվում է «Château-Neuf»: 15-րդ դարի մատուռում հատկապես հետաքրքիր ցուցանմուշ է «Խաչելություն» ֆրեսկոն, որի հեղինակը Լեոնարդո դա Վինչիի աշակերտն է։ Հիանալի վիճակում է պահպանվել միջնադարյան խոհանոցը, որը կառուցված է գոթիկայի ոճով։ Այսօր այնտեղ տեղի են ունենում տեղական գինիների համտեսում։


== Պատկերասրահ ==

		
		
		


== Տես նաև ==
Լուարայի դղյակներ


== Ծանոթագրություններ ==


== Արտաքին հղումներ ==
Монрёй-Белле на сайте Замки Луары
Դորուդ

Դորուդ (պարսկերեն՝ دورود), քաղաք Իրանի արևմուտքում՝ Լոռեսթան նահանգում։ Դորուդ շահրեստանի վարչական կենտրոնը։ Բնակչության թվով նահանգի երրորդ քաղաքն է։ 


== Աշխարհագրություն և կլիմա ==
Քաղաքը գտնվում է Լոռեսթանի արևելյան մասում՝ արևմտյան Զագրոսի լեռնային տեղանքում՝ Տիրե և Մարբերե գետերի միախառնման տեղում։ Ծովի մակարդակից ունի 1466 մետր բարձրություն։ Դորուդը գտնվում է նահանգի վարչական կենտրոնից՝ Խորամաբադից, մոտ 62 կմ դեպի արևելք և երկրի մայրաքաղաքից՝ Թեհրանից, 315 կմ դեպի հարավ-արևմուտք։
Քաղաքի կլիման բնութագրվում է չափավոր տաք ամառներով և ձմռանը օդի ջերմաստիճանի համեմատաբար ցածր ցուցանիշներով։ Միջին տարեկան ջերմաստիճանը +14°C է, իսկ միջին տարեկան տեղումների քանակը՝ 562 մմ։ 
Քաղաքը գտնվում է սեյսմիկ ակտիվության գոտում։ 2007 թվականի մարտի 7-ին Դորուդում տեղի է ունեցել 4,8 մագնիտուդ ուժգնությամբ երկրաշարժ։ Արդյունքում վիրավորվել է առնվազն 35 մարդ։


== Բնակչություն ==
Բնակչությունը՝ 121 608 մարդ (2016)։ Աճը կազմում է տարեկան մոտ 2,6%։ Ազգային կազմում գերակշռում են բախտիարներն ու լոռերը, իսկ դավանանքայինում՝ շիիթ-մահմեդականները։


== Էկոնոմիկա ==
Դորուդը կարևոր առևտրային և գյուղատնտեսական կենտրոն է։ Բացի այդ, քաղաքում տեղակայված են Իրանի 3 խոշորագույն ցեմենտի գործարանները, որոնք օրական արտադրում են 4,5 հազար տոննա ցեմենտ։


== Տեսարժան վայրեր ==
Քաղաքի շրջակայքում գտնվում են մի քանի ջրվեժներ։ Հայտնի են սեզոնային չորացող Չական ջրվեժը  (Chakan), որը գտնվում է քաղաքից հարավ, ինչպես նաև Շևի ջրվեժը (Shevy), որը գտնվում է հարակից համանուն գյուղի շրջանում։


== Պատկերասրահ ==

		
		
		
		
		
		


== Ծանոթագրություններ ==
Ծվիրմի

Ծվիրմի (վրաց.՝ წვირმი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 157 մարդ։


== Ծանոթագրություններ ==
Երևանի կոշիկի Մասիս արտադրական միավորում

Երևանի կոշիկի մասին արատադրական միավորում, խորհրդային շրջանի թեթև արդյունաբերության ձեռնարկություն Հայաստանում։ Հիմնադրվել է 1962 թվականին։ Ներառում էր Երնանի № 1, 2, 4-րդ (Քանաքեռի), 5, 6, 7-րդ (Չկալովի անվան), 12 («Երկոշ») ֆաբրիկաները, կոշիկի նորաձևության տունը, Լենինականի № 2 և 3, Կիրովակաևի № 10 («Նոր-ուղի»), Կամոյի № 8 ֆաբրիկաները։ Միավորման գլխամասային ձեռնարկությունը Երևաևի № 2 և 3 ֆաբրիկան էր։ 
Արտադրել է տղամարդու, կանանց, մանկական կոշիկ։ 1962 թվականին թողարկել է 5 միլիոն 200 հազար, 1975 թվականին՝ 10 միլիոն 200 հազար զույգ կոշիկ, որի 10%-ն ուներ որակի նշան, 25%-ը՝ «Ն» ինդեքս, իսկ 6%-ը հատուկ նրբագեղ էր։ Արտադրանքն իրացվել է նախկին Խորհրդային ՄԻությունում, առաքվել Խորհրդային Ռուսաստան, միջինասիական հանրապետություններ, ինչպես նաև սոցիալիստական ճամբարի 3 երկիր՝ Վիետնամ, Չեխոսլովակիա, Լեհաստան։ Միավորման ձեռնարկություններում աշխատում էր մոտ 6 հազար մարդ։ 1976 թվականին պարգևատրվել է Աշխատանքային կարմիր դրոշի շքանշանով։
Անկիտա Մայանկ Շարմա

Անկիտա Մայանկ Շարմա (Անկիտա Շարմա, փետրվարի 7, 1987(1987-02-07), Դելի, Հնդկաստան), հնդիկ դերասանուհի։ Նա խաղացել է «Sony TV» հեռուստաալիքի «Մենք գործարք ենք կնքել», «Կրքի գույները», «Կայսր Աշոկա» հեռուստասերիալներում, որտեղ կատարել է համապատասխանաբար՝ Սաչի Ջայշվալի, Լեյլայի և Նոր Խորասանի դերերը։ Խաղացել է Միրինալինի Սինխի դերը «Կալ Բհայրավա տաճարի գաղտնիքը» սերիալում։


== Անձնական կյանք ==
Անկիտան անցել է դասական երաժշտության և պարի դասընթացներ։ 2008 թվականին՝ դասընթացը ավարտելուց հետո արժանացել է Վիշարդի աստիճանի։ Այս աստիճանը շատ կարևոր էր նրա համար, քանի որ միշտ երազել է դառնալ խորեոգրաֆ (պարի արվեստագետ)։
2015 թվականին նշանադրվել է Մայանկ Շարմայի հետ։ Ամուսնությունը տեղի է ունեցել 2015 թվականի մարտի 9-ին։


== Հեռուստատեսություն ==
2009–2010 Հաջորդ Ջանամ Մոհ Բիտիյա Կե Կեջոն - Ռաթանա
2010–2011 Մենք գործարք ենք կնքել - Սաչի Շարման Ջայշվալ
2011–2012 Բորորս երազում ենք... Սեր  as Manpreet Dhillon aka Preeto
2012–2013 Խելագարության նեկտար - Ռաջկումարի Նիմրիթ Անգադ Մալիկ նե Սոդհի / Նատաշա Օբերոյի
2013–2014 Կրքի գույները - Լեյլա
2015-2016 Կայսր Աշոկա - Նոր Խորասան
2015 Մեր միջև ինչ-որ բան կա - Վիդյա Վենկետ
2016 Բոլորը վախենում են (32-րդ սերիա)
2016 Դեվանշի - Սարլա


== Ծանոթագրություններ ==
Գրաֆենաու (Վյուրտեմբերգ)

Անվան այլ կիրառումների համար տե՛ս՝ Գրաֆենաու (այլ կիրառումներ)Գրաֆենաու (գերմ.՝ Grafenau), կոմունա Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 6516 է (2010 թվականի դեկտեմբերի 31–ի տվյալներով)։ Զբաղեցնում է 13,04 կմ² տարածք։ Պաշտոնական կոդը՝ 08 1 15 054։
Կոմունան ստորաբաժանվում է 2 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջը
Կոնստանտին Պրովալով

Կոնստանտին Պրովալով (ռուս.՝ Константин Константинович Провалов, սեպտեմբերի 30, 1949(1949-09-30), Մոսկվա, ԽՍՀՄ - ապրիլի 9, 2021(2021-04-09), Մոսկվա, Ռուսաստան), ռուս դիվանագետ։


== Կենսագրություն ==
1972 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է բենգալերենին և անգլերենին։
1972 թվականից զբաղվում է դիվանագիտական գործունեությամբ։
1996 թվականից մինչև 1999 թվականը եղել է գործադիր քարտուղարության դեպարտամենտի փոխտնօրեն, Ռուսաստանի արտաքին գործերի նախարարության գործադիր քարտուղարի տեղակալ։
1999 թվականի ապրիլից հանդիսանում է գլխավոր քարտուղարության (դեպարտամենտի) տնօրենի տեղակալ, Ռուսաստանի արտաքին գործերի նախարարության գլխավոր քարտուղարի տեղակալ։
2000 թվականի սեպտեմբերի 15-ից մինչև 2006 թվականի հուլիսի 25-ը Էստոնիայի Հանրապետությունում եղել է Ռուսաստանի Դաշնության արտակարգ և լիազոր դեսպան։
2006 թվականից մինչև 2012 թվականը հանդիսացել է Ռուսաստանի Դաշնության արտաքին գործերի նախարարության պատմա-փաստագրական դեպարտամենտի տնօրեն
2012 թվականից Չեխիայում հանդիսանում է Ռուսաստանի Դաշնության գլխավոր հյուպատոս։


== Անձնական կյանք ==
Ամուսնացած է, ունի երկու որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1998 թվականի հուլիսի 9)
1-ին դասի արտակարգ և լիազոր դեսպանորդ (2007 թվականի նոյեմբերի 28)


== Ծանոթագրություններ ==


== Արտաքին հղումներ ==
Биогорафия на сайте РусПортал
Приказом по Министерству иностранных дел Российской Федерации назначен Директором историко-документального департамента.
Իվան Ռակիտիչ

Իվան Ռակիտիչ (խորվ.՝ Ivan Rakitić, մարտի 10, 1988(1988-03-10), Ռայնֆելդեն, Արգաու, Շվեյցարիա), խորվաթ ֆուտբոլիստ, կիսապաշտպան։


== Կարիերա ==


=== «Բազել» ===
Իվան Ռակիտիչը իր ֆուտբոլային կարիերան սկսել է «Մյոլին Ռիբորգ» ակումբից։ 2002 թվականից 14-ամյա տղան հայտնվեց «Բազելի» ֆուտբոլային դպրոցում։ 3 տարվա ընթացքում Ռակիտիչը իր տեղն ապահովեց հիմնական կազմում։ 2005 թվականի օգոստոսի 29-ին կայացավ Ռակիտիչի դեբյուտը «Բազելի» հիմնական կազմում։ Այդ հանդիպմանը բազելցիները մրցում էին ՈւԵՖԱ-ի գավաթի առաջնությանը բոսնիական «Շիռոկի Բռիեգ» ակումբի հետ։


=== «Շալկե 04» ===
2007 թվականի հունիսի 22-ին Ռակիտիչը 4 տարվա պայմանագիր է կնքում գերմանական «Շալկե 04»-ի հետ։ Տրանսֆերի արժեքը 5 միլիոն եվրո էր։ Իվանի դեբյուտը Բունդեսլիգայում եղավ օգոստոսի 10-ին Գերմանիայի առաջնությունում «Շտուտգարտի» (2։2) հետ հանդիպման ժամանակ։ Այդ հանդիպմանը Իվանը խաղացել է 70 րոպե և 5-րդ րոպեին բացել խաղի հաշիվը։ Իսկ երկրորդ գոլը Իվանը ուղարկել է «Բավարիայի» դարպասը Չեմպիոնների լիգայի ժամանակ։ Խորվաթ ֆուտբոլիստը օգնեց իր թիմին դուրս գալ 1/4 եզրափակիչ


=== «Սևիլյա» ===
2011 թվականի հունիսի 28-ին Ռակիտիչը պայմանագիր ստորագրեց «Սևիլյայի» հետ մինչև 2015 թվականի հունիսի 30-ը։ Նրա դեբյուտը կայացավ 2011 թվականի փետրվարի 6-ին Լա Լիգայի առաջնության ժամանակ «Մալագայի» հետ, նա խաղաց 90 րոպե։ Ռակիտիչը շահեց բոլորի վստահությունը «Սևիլյայում» և դարձավ թիմի ավագ։ Բայց 2014 թվականին ավարտվեց Ռակիտիչի կարիերան «Սևիլյայում»։


=== «Բարսելոնա» ===
2014 թվականին իսպանական «Բարսելոնայի» նախագահությունը հետաքրքրված էր Ռակիտիչի ծառայություններով։ Բանակցություններ սկսվեցին «Սևիլյայի» նախագահության հետ և համաձայնության եկան Իվանի տեղափոխության հարցում։ Իվան Ռակիտիչը «Բարսելոնա» տեղափոխվեց 20 միլիոն եվրո + Դանիել Սուարեզի 1 տարի վարձակալության իրավունք։ Իվան Ռակիտիչը 2014 թվականի հունիսի 10-ից «Բարսելոնայի» ֆուտբոլիստ է։


== Ձեռքբերումներ ==
 «Բազել»

Շվեցարիայի գավաթակիր - 2006/07
Ընդհանուր՝ 1 տիտղոս «Սևիլիա»

ՈՒԵՖԱ Եվրոպայի լիգայի չենպիոն- 2013/14
Ընդհանուր՝ 1 տիտղոս «Բարսելոնա»

Իսպանիայի չեմպիոն (3)- 2014/15, 2015/16, 2017/18
Իսպանիայի գավաթակիր (4) - 2014/15, 2015/16, 2016/17, 2017/18
Իսպանիայի սուպեր գավաթակիր (2) - 2016, 2018
ՈՒԵՖԱ Չեմպիոների լիգայի հաղթող - 2014/15
ՈՒԵՖԱ Սուպերգավաթի դափնեկիր - 2015
Աշխարհի ակումբային առաջնության հաղթող - 2015
Ընդհանուր՝ 12 տիտղոս Խորվաթիայի հավաքական

Աշխարհի փոխչեմպիոն - 2018ԱնհատականՏարվա մարզիկ Խորվաթիայում – 2015
Խորվաթիայի լավագույն ֆուտբոլիստ – 2015
ՈՒԵՖԱ Եվրոպայի լիգայի եզրափակչի լավագույն ֆուտբոլիստ – 2014
Ընդգրկվել է Իսպանիայի առաջնության խորհրդանշական հավաքականի կազմում (2) – 2013/14, 2014/15
Ընդգրկվել է ՈՒԵՖԱ Եվրոպայի լիգայի խորհրդանշական հավաքականի կազմում – 2013/14
Ընդգրկվել է ՈՒԵՖԱ Չեմպիոնների լիգայի խորհրդանշական հավաքականի կազմում – 2014/15


== Ելույթների վիճակագրություն ==


=== Ակումբային վիճակագրություն ===
2018 թվականի դեկտեմբերի 2-ի դրությամբ


=== Ելույթները հավաքականում ===
2018 թվականին նոյեմբերի 12-ի դրությամբ


== Ծանոթագրություններ ==


== Արտաքին հղումներ ==
պաշտոնական կայք Archived 2010-06-12 at the Wayback Machine. (գերմ.)(անգլ.)(խորվ.)
soccerbase.com կայքում
Ալեքսանդր Թադևոսյան (այլ կիրառումներ)

Ալեքսանդր Թադևոսյան անունը կարող է վերաբերել հետևյալ անձանց.

Ալեքսանդր Թադևոսյան (1980), հայ ֆուտբոլիստ։
Ալեքսանդր Թադևոսյան (երաժշտագետ) (1914 - 2001) հայ երաժշտագետ։ ՀԽՍՀ արվեստի վաստակավոր գործիչ (1961)։
Վալելոնգա

Վալելոնգա  (իտալերեն՝ Vallelonga)՝ կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 708 մարդ, բնակչության խտությունը կազմում է 42 մարդ/կմ²։ Զբաղեցնում է 17 կմ² մակերես տարածք։ Փոստային ինդեքսն է՝ 89821։ Հեռախոսային կոդը՝ 0963։


== Արտաքին հղումներ ==
Բնակավայրի պաշտոնական կայք (իտալ.)
Հայաստանը 2018 ձմեռային օլիմպիական խաղերում

Հայաստանը ներկայացված էր Ձմեռային օլիմպիական խաղեր 2018-ում, որը տեղի ունեցավ Հարավային Կորեայի, Պխյոնչխան քաղաքում 2018 թվականի փետրվարի 9-ից 25-ը։


== Մարզիկներ ==
Օլիմպիական խաղերում Հայաստանը ներկայացրել են`


== Լեռնադահուկային սպորտ ==
Հայաստանից որակավորվել է մեկ մարզիկ։ Մարզիկի անունը հայտարարվել է 2018 թվականի հունվարի 25-ին։


== Դահուկավազք ==
Հայաստանից որակավորվել են երկու մարզիկ՝ մեկ տղամարդ և մեկ կին։


== Ծանոթագրություններ ==
Ֆուտբոլային լիգայի գավաթ 2004-05

Ֆուտբոլային լիգայի գավաթ 2004-05, Ֆուտբոլային լիգայի գավաթի 45-րդ խաղարկությունն է, որում հաղթեց «Չելսի» ֆուտբոլային ակումբը։


== Արտաքին հղումներ ==
Մրցաշարի պաշտոնական կայք Archived 2008-07-03 at the Wayback Machine. (անգլ.)
Լիգայի գավաթը Football-League.co.uk կայքում (անգլ.)
Լիգայի գավաթը BBC Sport կայքում (անգլ.)
Կողբ գետ

Անվան այլ կիրառումների համար տե՛ս՝ Կողբ (այլ կիրառումներ)Կողբ, գետ Հայաստանի Տավուշի մարզում, Կուրի աջ վտակը։ Սկիզբ է առնում Գուգարաց լեռնաշղթայի հյուսիսային շարունակությունը կազմող Կոտմանի լեռների Ձիգկատար լեռնագագաթի արևմտյան լանջից՝ 1200 մ բարձրությունից։ Երկարությունը՝ 38 կմ է, Հայաստանի տարածքում 18 կմ, ջրհավաք ավազանը՝ 232 կմ2։ Լեռնային գետ է՝ խորը և զառիթափ անտառապատ ափերով։
Նոյեմբերյան քաղաքից գետահովիտը ընդարձակվում է։ Պահպանվել են գետային դարավանդների մնացորդներ։ Սնումը հիմնականում ձնաանձրևային է, վարարումը՝ ապրիլ-մայիսին։ Ջրերն օգտագործվում են ոռոգման նպատակով։


== Ծանոթագրություններ ==
Եկատերինովկա (քաղաքատիպ ավան, Եկատերինովսկի շրջան)

Անվան այլ կիրառումների համար տե՛ս՝ ԵկատերինովկաԵկատերինովկա (ռուս.՝ Екатериновка), քաղաքատիպ ավան Ռուսաստանի Սարատովի մարզի Եկատերինովսկի շրջանի կազմում։
Բնակչությունը 2010 թվականին գրանցված տվյալներով կազմում էր 6553 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվանոպոլիե

Իվանոպոլիե (ուկրաիներեն՝ Іванопілля), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Իվանոպոլիե գյուղում բնակվում էր 1 466 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նինա Բակիշևա

Նինա Պետրովնա Բակիշևա (ռուս.՝ Нина Петровна Бакишева, հունիսի 27, 1927(1927-06-27), Իվանովո-Վոզնեսենսկ, Malmyzhsky Uyezd, Վյատկայի գավառ, ՌԽՖՍՀ, ԽՍՀՄ - նոյեմբերի 12, 2008(2008-11-12)), խորհրդային ուդմուրտ դերասանուհի, Ուդմուրտիայի ԻԽՍՀ (1954) և ՌԽՖՍՀ (1960) վաստակավոր արտիստ, Ուդմուրտիայի ԻԽՍՀ ժողովրդական արտիստ (1958)։


== Կենսագրություն ==
Ծնվել է 1927 թվականի հունիսի 27-ին Իվանովո-Վոզնեսենսկ գյուղում (ներկայում՝ Ուդմուրտիայի Վավոժսկի շրջանում)։
1944 թվականին ավարտել է Մոժգայի մանկավարժական տեխնիկումը։ Տեխնիկումում երիտասարդ դերասանուհուն գեղարվեստական ինքնագործունեության մրցույթում նկատել է Ուդմուրտիայի թատրոնի ռեժիսոր Կուզմա Լոժկինըը։ 1951 թվական ավարտել է Լենինգրադի Ա. Ն. Օստրովսկու անվան թատերական ինստիտուտը։ Բուհն ավարտելուց հետո դարձել է Ուդմուրտիայի դրամատիկական թատրոնի առաջատար դերասանուհիներից մեկըа։
Նրա հերոսուհիներն ուժեղ բնավորությամբ, դժվար, ողբերգական ճակատագրով կանայք են։ Կատարողական արվեստի ներդաշնակորեն գոյակցում են վառ արտաքին տեսքը և խորը կյանքի ու գեղարվեստական ճշմարտությունը։ Հիմնական դերերն են. 

Պոլյա – «Կալվածատերեր», Մաքսիմ Գորկի
Վասնեցովա – «Лыз зарезь тулкымъяське» («Հուզվում է կապույտ ծովը»), Վասիլի Սադովնիկով և Միխայիլ Տրոնին
Ֆաթիմա – «Ֆաթիմա», Կոստա Խեթագուրով և Մ. Կոզլով
Աննա – «Աննա», Իգնատ Գավրիլով
Նինա Զարեչնայա» – «Ճայը», Անտոն Չեխով
Վասա Ժելեզնովա – «Վասա Ժելեզնովա», Մաքսիմ Գորկի
«Մավրա Տարասովնա» –  «Ճշմարտությունը լավ է, իսկ երջանկությունը՝ ավելի լավ» (ռուս.՝ «Правда хорошо, а счастье лучше»), Ալեքսանդր ՕստրովսկիԸնդհանուր առմամբ, դերասանուհին ավելի քան 150 դեր է խաղացել թատրոնում։ Նինա Պետրովնան մասնակցել է նաև ուդմուրտերենով ֆիլմերի կրկնօրինակմանը։ Ընտրվել է 5-րդ գումարման ՈՒԻԽՍՀ-ի Գերագույն խորհրդի պատգամավոր, Իժևսկի քաղխորհրդի անդամ, Իժևսկի կանանց քաղխորհրդի նախագահ։ 
Պարգևատրվել է «Պատվո նշան» (1958) շքանշանով, նրա անունը ներառվել է «Ուդմուրտիայի աշխատանքային փառքի և հերոսության պատվավոր գրքում»։


== Ընտանիք ==
Ամուսինը եղել է Վ. Պերևոշչիկովը, ունեցել են երկու երեխա։


== Ծանոթագրություններ ==


== Գրականություն ==
Лепковская Е. Н. Экзамен каждый день. Ижевск, 1978
Ложкин В. Мастера Удмуртского театра. Ижевск, 1991
Գուտա-Բորովենսկայա

Գուտա-Բորովենսկայա (ուկրաիներեն՝ Гута-Боровенська), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Գուտա-Բորովենսկայա գյուղում բնակվում էր 967 մարդ։ Բնակավայրը զբաղեցնում է 3801 կմ² տարածք։ Բնակչության խտությունը կազմում էր 254,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոռկունի

Պոռկունի (էստ․՝ Porkuni), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 148 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)